Sviedinys

Sviedinys – pagrindinė artilerijos šaudmens dalis objektams naikinti ar kitiems uždaviniams (dūmų uždangai sudaryti, apšviesti ir kt.) atlikti.

Sandara 
Šiuolaikinis kūginis sviedinys susideda iš korpuso, užtaiso ir sprogdiklio.
Sviedinio korpuse ppr. skiriamos šios dalys:
 priešakinė – galvutė, pagaminta išvien su korpusu arba prisukama
 kūginė (skliautinė)
 cilindrinė
 požiedinė
 dugninė – dugnas pagamintas išvien su korpusu arba įsukamas
Sukamojo sviedinio korpusas paprastai turi centruojamąsias juosteles ir kreipiamuosius žiedelius. Galvutėje arba dugne yra sprogdiklio lizdas.

Šiuolaikinių sviedinių klasifikacija

Pagal kalibrus 
Sviediniai pagal kalibrą būna:
 mažo kalibro (20–75 mm)
 vidutinio kalibro (76–155 mm)
 didelio kalibro(daugiau kaip 155 mm).

Sviediniai pagal sviedinio ir pabūklo kalibrų santykį būna:
 kalibriniai – sviedinio kalibras atitinka vamzdžio kalibrą
 superkalibriniai () – sviedinio kalibras didesnis negu vamzdžio kalibras, todėl užtaisius ginklą sviedinys būna vamzdžio išorėje
 subkalibriniai () – sviedinio kalibras mažesnis už vamzdžio kalibrą. Sviedinys būna apgobtas papildomu elementu (gaubtu), kuris padeda sviedinį iššauti (užtikrina obtiuraciją), o paskui nuo sviedinio atsiskiria.

Pagal šovimo ir lėkimo pobūdį 
 aktyvieji sviediniai () – tai pats paprasčiausias artilerijos sviedinys, kuriam pradinį greitį suteikia pabūklo vamzdyje degančio šaunamojo užtaiso išskiriamos dujos. Išlėkęs iš vamzdžio toliau jis lekia iš inercijos, balistine trajektorija. Tinkamesnis šių sviedinių pavadinimas – balistiniai sviediniai (; ), kadangi jie skrieja vien tik balistine trajektorija.
 aktyvieji reaktyviniai sviediniai (; semi-self propelled projectile; trajectory booster projectile; ) – užsidegus šaunamajam artilerijos šovinio (šaudmens) užtaisui parako dujų varomas sviedinys įgyja pradinį greitį – jis iššaunamas ir išlekia iš pabūklo vamzdžio. Po to, kai sviedinys palieka vamzdį, įsijungia sviedinio reaktyvinis variklis, kuris suteikia papildomą greitį. Reaktyvinis variklis padidina lėkimo nuotolį 20-60 %, bet taiklumas sumažėja dėl padidėjusios sklaidos (jei sviedinys nevaldomas).
 reaktyviniai sviediniai (; rocket shell; ) – startuoja įsijungus reaktyviniam varikliui. Tokie sviediniai naudojami antžeminėse, aviacinėse ir jūrinėse reaktyvinėse salvinėse sistemose. Stabilizuojami abiem būdais – sukamuoju ir/arba stabilizatoriniu.

Pagal stabilizavimo būdą 
 sukamieji sviediniai (; ) – lekiančius stabilizuoja giroskopinis efektas dėl sukimosi apie savo ašį. Sukimasis sukeliama dviem būdais:
 sviedinį įsuka vamzdyje esančios graižtvos
 reaktyvinį sukamąjį sviedinį (; ) įsuka iš reaktyvinio variklio pro nuožulniai (15–20° kampu) pasuktas tūtas besiveržiančios dujos. Sukamieji reaktyviniai sviediniai būna trumpesni (5–7 sviedinio kalibrų) už nesukamuosius reaktyvinius sviedinius. Jų sklaida mažesnė už tokio pat kalibro nesukamųjų sviedinių, tačiau jie ir ne tokia toliašaudžiai.
 stabilizatoriniai sviediniai (, fin-stabilized shell; ) – juos stabilizuoja sviedinio užpakalinėje dalyje esantys sparneliai (stabilizatorius). Jais šaudoma tiek iš lygiavamzdžių, tiek iš graižtvinių pabūklų. Stabilizatorius būna kalibrinis (su nejudamai pritvirtintais sparneliais) arba superkalibrinis (su sparneliais, kurie išsiskleidžia sviediniui išlėkus iš vamzdžio).

Pagal paskirtį 
 naikinamieji
 šarvamušis
 betonmušis
 ardomasis (fugasinis)
 skeveldrinis
 skeveldrinis ardomasis (skeveldrinis fugasinis)
 kumuliacinis
 padegamasis
 cheminis
 biologinis
 specialieji
 šviečiamasis
 dūminis
 antiradiolokacinis
 agitacinis
 pagalbiniai
 mokomasis
 praktinis
 bandomasis

Pagal valdomumą 
 nevaldomieji sviediniai
 valdomieji sviediniai

Pagal susprogdinimo būdą 
 Nuotoliniai
 pagal skrydžio trukmę – susprogdinami praėjus nuo iššovimo numatytam laiko tarpui
 pagal komandą – pvz., priartėjus prie taikinio tam tikru nuotoliu
 Barometriniai – susprogdinami tam tikrame aukštyje
 Smūginiai
 smūginiai akimirkiniai – susprogdinami atsitrenkimo metu
 smūginiai delsieji – susprogdinami praėjus tam tikram laikui nuo atsitrenkimo, kai sviedinys kažkiek sulenda į taikinį

Senoviniai sviediniai 
 rutulinis sviedinys – senovinių patrankų naudotas rutulio formos pilnaviduris sviedinys
 karkasas – rutuliškas ar panašios formos padegamojo sviedinio tipas
 grandininis sviedinys – sviedinys iš dviejų grandine sujungtų pusrutulių, skirtas burinių laivų takelažui ardyti

Šaltiniai

Nuorodos 
 ОТ СНАРЯДА С ФИТИЛЕМ К СНАРЯДУ С СЕКУНДОМЕРОМ 
 British Artillery in World War 2. Ammunition

Šaudmenys